Ttawiɣ-d leɣbar sɛeddayeɣ-t deg uɣerbal ttheggiɣ-t i tebḥirin xedmeɣt i nqell n tumaṭac, ifelfel xeddmeɣ-t deg yiceqfan ttɣummuɣ-t axaṭer yettɛeṭṭil degmi nzewwir deg-s, xeddmeɣ leḥbeq di meɣres daɣen xeddmeɣ-t deg yiceqfan umbaɛd ttawiɣ-t ad t-ẓẓuɣ. Ttheggiɣ lwidan akken mi ara sweɣ tibḥirin ur ttruḥun ara waman d akessar ad neqleɣ imir nnqel-nni i heggaɣ di tefsut, nbeddu seg yebrir axaṭer tamurt-nneɣ d tamurt n ugris, yuɣ lḥal iceqfan-nni i heggaɣ ttɣummuɣ-ten s lbac akken ad ṭṭfen lḥamu ur ten-ineqq ara ugris. Nekni nteẓẓu kullec ama d ṭumaṭac, lubyan, ama d dellaɛ, ama d ifelfel. Lexyar, cclaḍa wigi yakk tteffɣen acu ilaq ad sen-tbeddeḍ ad asen-tekkseḍ leḥcic iḍurren ntess-iten di tmeddit mi ara yeɣli yiṭij. Akken ad teṭṭef tasmuḍi yelhan, yenfeɛ mliḥ. Taggara n maggu nxeddem ashicer mi ara kecmen yiwraɣen , nettekkes asaɣur nettḥuccu s ulafu neɣ s umger ma meẓẓi leḥcic umbaɛd ayen ara yečč lmal atan iban wayeḍ netteffer-it deg uɛecciw i ccetwa. Zik nettmeggil s tyuga ihi teẓẓun nneɛma, irden, timẓin mkul lxir teẓẓun-t, axeddim-agi yewɛer maɛna zik s wazal-is tetten lḥaja zeddigen, at zik jehden ṛwan adɣes. Win isɛan tayuga i yiman-is ad izra neɛmaines xeddmen lɛewla i yiman-nsen deg yikufiyen ayen ara ǧǧen i yiman-nsen ad t-ǧǧen wayeḍ ad t-zijwen, ayen ara ǧǧen d lɛelf i lmal ad t-ǧǧen ɣas akken lḥif maɛna stekfan imannsen.Umbaɛd ttruḥun xeddmen s wass ɣer medden kul yiwen acu ara yexdem deg wayla-s.